Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael otsustas leevendada piiranguid Gazale,
et motiveerida sektori elanikke vägivalda lõpetama.
Iisraeli luureagentuuri Mossadi eksdirektor Tamir Pardo
kahtles Venemaa võimes
tagada Iraani ja selle käepikenduste võitlejate väljaviimine Süüriast.
Iraagi peaminister teatas nädala algul,
et Iraak ei kavatse järgida USA sanktsioone Iraani vastu.
USA ähvardas seejärel Iraaki
samasuguste sanktsioonidega.
Iisraeli kaitseminister Lieberman
otsustas pärast olukorra analüüsimist IDF ladvikuga
leevendada piiranguid Gaza sektorile.
Nii avas Iisrael hommikul Kerem Shalomi piiripunkti
ja laiendas kalastustsooni Gaza rannikuvetes 9 meremiilini.
Liebermani sõnul peavad gazalased mõistma,
et kui iisraellased saavad rahu ja vaikust nautida,
saavad seda ka nemad ning rõhutas, et vägivald ei tasu ära.
Kestva relvarahulepingu võimaluse kohta ütles Lieberman,
et on avatud kõigile ettepanekutele,
kuid lepinguni jõudmise otsustab kohapealne tegelikkus.
Otsus piirangute leevendamiseks Hamasi valitsetava Gaza suhtes
tuli mitu päeva pärast seda,
kui kaitseminister Lieberman kinnitas pärast eelmist julgeolekuanalüüsi,
et järgmise vägivallaraundi puhul Gaza islamirühmitustega
pole küsimus kas, vaid millal, vihjates, et pikem relvarahu on vaid ajutine,
mitte põhjalik lahendus islamistide julgeolekuohtudele.
Kuigi ühe Iisraeli ametniku sõnul
toetas peaminister Netanyahu Liebermani otsust täielikult,
siis mitmed julgeolekukabineti liikmed süüdistasid pahaselt Liebermani
Hamasi autasustamises 130 päeva kestnud terrori eest.
Juudi Kodu partei esimees ja haridusminister Bennet
nimetas Liebermani žesti Hamasile veaks ja lubas,
et tema partei hääletab vastu mis tahes Iisraeli-Hamasi lepingule.
Lisaks hoiatas Bennett, et ajutine relvarahu
aitab Gaza terrorirühmitustel vaid uuesti relvastuda
ja järgmiseks lahinguks regrupeeruda ning muudab Hamasi Hezbollah 2ks.
Vastuseks kaitseministri vastu suunatud kriitikale
teatas Liebermani Yisrael Beytenu partei: "Nagu ikka,
tormab minister Bennett meediasse tühjade loosungitega,
mis on vaid väiklane poliitika IDFi ja julgeolekuaparaadi arvel."
Haridusministril soovitati oma liistude juurde jääda
ja tegeleda kasvava vägivallaga Iisraeli koolides.
Iisraeli luureagentuuri Mossadi eksdirektor Tamir Pardo
avaldas kahtlust Venemaa võime suhtes
tagada Iraani ja selle käepikenduste vägede väljaviimine Süüriast.
Endine Iisraeli esiluuraja
viitas intervjuus Londonis baseeruvale araabia veebiuudistelehele Elaph
ka Süüria sõjas võtmerollis olnud Iraani käepikendusele Hezbollah.
Pardo sõnul pole USA ja EL-i poolt terrorirühmituseks peetava
Hezbollah'ga tegelemiseks tingimata vajalik sõjaline operatsioon,
vaid pigem sanktsioonid Liibanonile,
et nõrgendada Iraani toetatud šiiitlikku ühendust.
Enne Mossadi eksjuhi märkusi
tunnistas Hezbollah peasekretär Nasrallah kõnes toetajaile,
et USA taastatud sanktsioonid Iraani vastu mõjutavad ka Hezbollah't.
Ometi väitis ta, et sanktsioonid ei kahjusta rühmituse otsustavust
ületada kõik finantsraskused.
Ma ei ütle, et sanktsioonid meid ei mõjuta.
Kindlasti mõjutavad. Vastupidi väita oleks valetamine.
Kuid need ei mõjuta meie tahet, otsustavust ja jõudu.
Tehke sanktsioonidega, mis tahate,
sest rahvas kahtleb meie finantsvõimetes.
Meil on piisavalt jõudu,
infrastruktuuri, personali ja võimeid
kõik need raskused võita.
Nasrallah kiitis ka oma võitlejate võimeid,
sh tohutut relvaarsenali ja vägede kogemusi.
Ta kinnitas, et Hezbollah on tugevam kui iial varem alates oma loomisest,
ja väitis isegi, et rühmitus on täna tugevam kui Iisraeli armee.
Iraagi peaminister Haider al-Abadi teatas nädala algul,
et Iraak ei kavatse järgida USA sanktsioone Iraani vastu.
USA ähvardas seejärel Iraaki sarnaste sanktsioonidega.
Al-Abadi ütles pühapäeval,
et kuigi Iraak ei kasuta tehinguis Iraaniga USA dollarit,
jätkab Bagdad oma kaubanduslepete täitmist Teheraniga.
Ma ei lubanud sanktsioone järgida Ütlesin,
et täidame endiselt Iraaniga sõlmitud lepinguid,
ega kasuta äritegevuses dollarit.
USA välisministeeriumi esindaja Heather Nauert
rõhutas al-Abadit kommenteerides,
et USA võtab Iraani sanktsioone rikkuvad riigid vastutusele.
Meie Iraani ja Iraaniga äriajamist puudutavad mured
on kõigile teada.
Võtame vastutusele riigid, kes sanktsioone rikuvad.
Lisaks rõhutas Nauert, et USA jätkab sihikindlalt poliitikat
Iraani pahatahtliku tegevuse tõrjumiseks.
Türgi on tõstnud mõnede USA toodete tollitariife.
Tariifitõusud puudutavad mh autosid, alkoholi ja tubakat.
Ametliku raporti järgi
tõusid eraautode tollitariifid 120 protsenti,
alkoholil 140 protsenti ja tubakal 60 protsenti.
Tõsteti ka kosmeetika, riisi ja kivisöe tariife.
Nii vastas Türgi USA käigule,
kes kahekordistas Türgist tuleva terase ja alumiiniumi tollitariife.
President Erdogan nimetas USA otsust
WTO reeglite vastaseks majandussõjaks.
Ta õhutas türklasi boikoteerima USA elektroonikat.
USA ja Türgi suhete halvenemine
on omakorda kiirendanud Türgi-Venemaa suhete tugevnemist.
Vene välisminister Lavrov ütles pressikonverentsil Türgi kolleegiga,
et Venemaa on juba mõnda aega kaalunud võimalust
kasutada äritehinguis Türgi, Hiina ja Iraaniga rahvusvaluutasid.
Realiseerudes nõrgendaks see aja jooksul USA dollari rolli
rahvusvahelise kaubanduse valuutana, ütles Lavrov.
Olen veendunud,
et USA dollari ärakasutamine globaalse valuutana
viib selle rolli nõrgenemise ja vähenemiseni.
Ja üha rohkemad riigid, ka need, keda USA sanktsioonid ei puuduta,
hakkavad dollarist eemalduma
ja kasutama usaldusväärsemate partnerite valuutasid.
Lavrov ei maininud siiski,
et Venemaa loobub dollarist kaubandussuhetes Türgiga,
kelle liir on vajunud rekordiliselt madalale.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri